EkBass/fiwiki-20250220-pages-articles huggingface dataset:
Sähkö- ja elektroniikkalaiteromun kierrätys Suomessa

Sähkö- ja elektroniikkalaiteromun kierrätys Suomessa perustuu lainsäädännöllisesti ympäristöministeriön esittelystä valtioneuvoston asetukseen 852/2004. 9. syyskuuta 2004 Helsingissä annettu valtioneuvoston asetus sähkö- ja elektroniikkalaiteromusta perustuu 3. joulukuuta 1993 annettuu jätelakiin (1072/1993) ja 4. helmikuuta 2000 annettuun ympäristönsuojelulain (86/2000):n 16 §:n ja 52 §:n 4 momentteihin. Sähkö- ja elektroniikkaromua ei saa sotkea muunlajisiin jätteisiin. SER:a ovat mm. energian­säästö­lamput, jää­kaapit, televisiot, tietokoneet ja pyykin­pesu­koneet, jotka kuluttaja voi Suomessa kierrättää maksutta, koska jätemaksua on sisällytetty uusien tuotteiden hintaan. Vastuu kierrätyksestä on valmistajilla ja maahantuojilla, jotka perivät kierrätysmaksun uusien laitteiden hinnoissa. Kierrätyspisteinä toimivat muun muassa kunnalliset jäteasemat ja useat kodinkoneliikkeet. Sähkö- ja elektroniikkaromun keräämistä on laajennettu SER-jäteasemien lisäksi myös elektroniikkaa myyviin vähittäiskauppoihin, jotka keräävät kotitalouksien elektroniikkajätteitä. Toimivia sähkölaitteita kierrätetään myös siten, että niitä myydään käytettyinä uudelleen käytettäviksi, jolloin niiden elinkaari pitenee. Osa sähkö- ja elektroniikkaromusta erotellaan purkamalla ja murskataan loppu, jota ei voida uudelleen hyödyntää kuin raaka-aineina. ==Lähteet== Luokka:Kierrätys Luokka:Jätehuolto Suomessa
Alur

Alur on niloottinen kieli, jota puhutaan Kongon demokraattisen tasavallan koillisosassa ja Ugandan luoteisosassa. Se kuuluu luo-kieliryhmään ja on sukua muun muassa luolle ja adholalle. Kongossa aluria puhui vuonna 2001 äidinkielenään ihmistä. Ugandassa asuu vuoden 2002 väestönlaskennan mukaan alurin puhujaa. == Lähteet == Luokka:Niloottiset kielet Luokka:Kongon demokraattisen tasavallan kielet Luokka:Ugandan kielet
Petri Hannula

Petri Tapani Hannula (s. 20. maaliskuuta 1965) on aktiiviuransa päättänyt suomalainen pikajuoksija. Seuratasolla hän edusti vuodesta 1988 lähtien Karhulan Urheilijoita ja hänen valmentajanaan toimi Ari Väänänen. Kalevan kisoista Hannula saavutti pronssia 100 metrin juoksussa vuonna 1989. Lisäksi hän voitti sisäratojen SM-kisoista pronssia 200 metrin juoksussa vuonna 1990 sekä pronssia 4 x 300 metrin viestijuoksussa vuonna 1988. Yleisen sarjan kilpailuissa Hannula ei ole esiintynyt vuoden 1995 jälkeen, mutta on kilpaillut veteraanien sarjoissa myös sen jälkeen. == Lähteet == Luokka:Suomalaiset pikajuoksijat Luokka:Vuonna 1965 syntyneet Luokka:Elävät henkilöt
Jorma Lempinen (kuulantyöntäjä)

Jorma Kalevi Lempinen (s. 18. huhtikuuta 1954 Hämeenlinna) on aktiiviuransa päättänyt suomalainen kuulantyöntäjä. Seuratasolla hän edusti vuosina 1973–1981 Kyröskosken Pontta ja vuodesta 1982 lähtien Turun Weikkoja. Hän vastasi itse omasta valmennuksestaan. Kalevan kisoista Lempinen saavutti kuulantyönnöstä hopeaa vuonna 1989 sekä kolme pronssia vuosina 1977, 1980 ja 1987. Lisäksi hän voitti sisäratojen SM-kisoista kuulantyönnön hopeaa vuonna 1982 sekä kolme pronssia vuosina 1983, 1985 ja 1987. Virallisissa kilpailuissa hän ei ole esiintynyt vuoden 1991 jälkeen. == Lähteet == Luokka:Suomalaiset kuulantyöntäjät Luokka:Vuonna 1954 syntyneet Luokka:Elävät henkilöt
Tenryū-luokka

Tenryū-luokka () oli keisarillisen Japanin laivaston kahden vuosina 1917-1919 valmistetun kevyen risteilijän muodostama alusluokka. Luokkaan piti kuulua kahdeksan alusta, mutta kuuden tilaus peruutettiin ensimmäisen maailmansodan päättyessä. Luokan molemmat alukset tuhoutuivat toisessa maailmansodassa. == Suunnittelu == Luokan alukset olivat keisarillisen Japanin laivaston ensimmäisiä nykyaikaisia keveitä risteilijöitä ja niiden suunnittelu perustui Britannian kuninkaallisen laivaston Arethusa- ja C-luokkien aluksiin. Alusten hankinta oli osa vuoden 1916 laivasto-ohjelmaa ja ne oli suunniteltu hävittäjälaivueiden lippulaivoiksi.Whitley, M. J., s. 159 Alusten kahden ja puolen tuuman panssarivyö suojasi ainoastaan konehuoneita ja ylsivät hieman vesirajan alapuolelta yläkannelle. Panssarointi koostui tuuman HT-panssarista ja 1,5 tuuman valetusta teräksestä. Kansi oli tuuman paksuinen. Aseistuksena oli neljä yksiputkista 140 millimetrin 50 pituuskaliiperin tyypin 3 tykistä, joista eteen ja taakse pystyttiin ampumaan vain yhdellä tykillä. Keskimmäisten tykkien ampuma-alat rajoittuivat kummallekin kyljelle, koska niitä ei oltu korotettu yliampumisasemiin. Ilmatorjunnan muodosti puolikannelle asennettu 80 millimetrin tyypin 3 tykki. Lisäksi aluksilla oli kaksi kolmen putken patteria torpedoputkia. Kolmiputkiset patterit olivat laivaston ensimmäisiä. Alusten aseistusta täydennettiin 1939 kahdella 13 millimetrin ilmatorjuntakonekiväärillä. Propulsiojärjestelmänä oli kolmiakselinen Brown- Curtis-turbiinimoottorit, joihin oli kytketty kymmenen Kampon-kattilaa. Järjestelmä tuotti akseleihin 51 000 hevosvoimaa, mikä mahdollisti suunnitelmien mukaan 31 solmun nopeuden. Koeajoissa aluksilla saavutettiin 33 solmun huippunopeus. Kattilat oli sijoitettu yhteen pieneen ja kahteen suureen tilaan, joista etummaisessa oli kaksi öljykäyttöistä pientä kattilaa, keskimmäisessä neljä suurta öljykäyttöistä kattilaa ja takimmaisessa kaksi suurta öljykäyttöistä ja kaksi pientä monipolttoainekattilaa. Etummainen konehuone pyöritti laitimmaisia akseleita ja takimmainen keskiakselia. Mitsubishi valmisti propulsiojärjestelmän Tenryūlle ja Kawasaki Tatsutalle. Aluksen tankeissa oli mahdollista kuljettaa 920 tonnia öljyä ja varastoissa 150 tonnia hiiltä. Alus kykeni 10 solmun nopeudella matkaamaan 6 000 merimailia. == Alukset == Tenryū-luokan kevyet risteilijät Nimi Telakka Kölinlasku Vesille Valmis Kohtalo Tenryū Yokosukan laivastoarsenaali 17. toukokuuta 1917 11. maaliskuuta 1918 20. marraskuuta 1919 upotettu 18. joulukuuta 1942 Tatsuta Sasebon laivastoarsenaali 24. heinäkuuta 1917 29. toukokuuta 1918 13. maaliskuuta 1919 upotettu 13. maaliskuuta 1944 == Lähteet == * * === Viitteet === *
Kalenjin-kielet

Kalenjin-kielet ovat ryhmä Keniassa, Tansaniassa ja Ugandassa asuvien kalenjinien puhumia niloottisia kieliä. Niitä puhuu äidinkielenään yhteensä runsaat viisi miljoonaa ihmistä. == Lähteet == Luokka:Niloottiset kielet Luokka:Kenian kielet Luokka:Tansanian kielet Luokka:Ugandan kielet
Chacal-luokka

Chacal-luokka voi tarkoittaa seuraavia: * Chacal-luokka, Ranskan laivaston 1860-luvulla rakennettu tykkiveneluokka * Chacal-luokka, Ranskan laivaston 1920-luvulla rakennettu hävittäjäluokka
Eugen Gerstenmaier

Eugen Karl Albrecht Gerstenmaier (25. elokuuta 1906 Kirchheim unter Teck – 13. maaliskuuta 1986 Bonn) oli saksalainen teologi ja kristillisdemokraattinen poliitikko. Hän toimi Länsi-Saksan liittopäivien puhemiehenä 1954–1969. Gerstenmaier opiskeli filosofiaa, saksan kieltä ja teologiaa Tübingenin yliopistossa, Rostockissa ja Sveitsin Zürichissä. Vuonna 1935 hänestä tuli Theodor Heckelin avustaja Saksan evankelisen kirkon ulkosuhteiden hoidossa. Münchenin konferenssin jälkeen 1938 Gerstenmaier liittyi Kreisaun piiri -nimiseen natsien vastaiseen liikkeeseen. Sodan aikana hän oli kahdesti vangittuna vastarintatoimintansa takia. Sodan jälkeen Gerstenmaier johti Saksan evankelisen kirkon pakolaisaputyötä. Vuonna 1949 hänet valittiin liittopäiville kristillisdemokraattisen CDU:n edustajana. Vuosina 1953–1954 hän toimi liittopäivien ulkoasiainvaliokunnan puheenjohtajana ja vuosina 1954–1969 puhemiehenä.Iloniemi, Jaakko: ”Gerstenmaier, Eugen (1906)”, teoksessa Tammikuun lopussa 1969 Gerstenmaier erosi puhemiehen tehtävästä julkisen kohun takia, joka koski hänelle oikeutetusti kuuluneita korvauksia. Häntä seurasi puhemiehen tehtävässä Kai-Uwe von Hassel. Gerstenmaier toimi aktiivisesti Euroopan yhdentymisen asialla muun muassa Euroopan neuvoston ja Euroopan hiili- ja teräsyhteisön jäsenenä. Hän oli myös puolueensa CDU:n keskeisiä hahmoja ja toimi puolueen puheenjohtajana 1956–1966. Sisäpolitiikassa Gerstenmaier usein vastusti Konrad Adenauerin näkemyksiä ja oli pikemminkin Ludwig Erhardin linjoilla. Vuonna 1959 hän oli mukana toimikunnassa, joka pyysi Erhardia liittopresidenttiehdokkaaksi, mutta tämä kieltäytyi. Bonnissa sijaitseva 29-kerroksinen tornitalo, jonka rakennuttamisessa Gerstenmaier oli aktiivisesti mukana ja jossa jokaisella liittopäivien edustajalla oli työhuone, tunnetaan Gerstenmaierin mukaan lempinimellä Langer Eugen, ”Pitkä Eugen”. Vuodesta 2006 se on ollut YK:n järjestöjen käytössä. ==Lähteet== ==Kirjallisuutta== *Heck, Bruno (toim.): Widerstand - Kirche - Staat. Eugen Gerstenmaier zum 70. Geburtstag. Stuttgart 1976 *Gniss, Daniela: Der Politiker Eugen Gerstenmaier 1906-1986, Düsseldorf 2005 *Feldkamp, Michael F. (toim.): Bundestagspräsident. Amt - Funktion - Person. 16. Wahlperiode, München 2007, ISBN 978-3-7892-8201-0 Luokka:Saksalaiset kristillisdemokraattiset poliitikot Luokka:Saksan liittopäivien puhemiehet Luokka:Saksalaiset teologit Luokka:Vuonna 1906 syntyneet Luokka:Vuonna 1986 kuolleet
Saunalahti (Viipuri)

Saunalahti (, Zaliv Bannij) on Viipurissa sijaitseva vesialue ja samanniminen entinen suomalainen kaupunginosa. == Vesialue == Saunalahden lahti erottaa toisistaan keskustan länsipuolella sijaitsevat Linnasaaren ja Sorvalin saaret. Kapeaa, osittain umpeen kasvanutta merenlahtea voidaan myös pitää salmena. Sen pohjoisosassa on saaret yhdistävä vanha kivisilta, jonka läheisyyteen valmistui Pietarin radan rakentamisen yhteydessä vuonna 1870 pengeretty rautatiesilta. Kivisilta on antanut nimensä Sorvalin saaren ja mantereen väliselle Kivisillansalmelle. Vuonna 1868 otettiin käyttöön lahden eteläosassa sijaitseva maantiesilta, joka on edelleen käytössä. Se yhdistää Sorvalin ja Linnasaaren Neitsytniemen kaupunginosan.Sorvalin kaupunginosa VirtuaaliViipuri 1939. Viitattu 29.10.2014. == Saunalahden kaupunginosa == Saunalahden kaupunginosa (nykyiseltä venäläiseltä nimeltään Severnij, Северный) sijaitsee Linnasaaressa merenlahden pohjoispuolella. Sen varsinainen rakentaminen aloitettiin Monrepos'n kartanon entisille maille Pietarin radan valmistumisen jälkeen 1870-luvulla. Saunalahden kautta oli vanhastaan kulkenut Viipurin ja Turun välinen Suuri rantatie. Alun perin Viipurin maalaiskuntaan kuulunut kaupunginosa muodostui kahdesta alueesta, rautatien pohjoispuolta kutsuttiin Likolammeksi ja eteläpuolta Saunalahdeksi. Vuoden 1898 väestölaskennassa niissä oli yhteensä 525 asukasta. Alueet liitettiin Viipurin kaupunkiin vuonna 1933 ja samalla molemmista alettiin käyttämään nimeä Saunalahti. Kaupunginosassa sijaitsi muun muassa vuonna 1868 perustettu Viipurin Diakonissalaitos, jonka uusi päärakennus valmistui 1931. Saunalahti oli suosittua esikaupunkialuetta, jonka vetovoima perustui edullisiin tonttien hintoihin sekä myös läheisen Monrepos'n puiston sijaintiin.Saunalahden kaupunginosa VirtuaaliViipuri 1939. Viitattu 29.10.2014. Vuoden 1930 väestönlaskennassa Saunalahden Viipurin kaupunkiin kuuluvassa osassa oli 211 asukasta, joista 181 oli suomenkielisiä, 10 ruotsinkielisiä ja 20 muunkielisiä. Viipurin maalaiskuntaan kuuluneessa osassa oli 810 asukasta, joista 693 oli suomenkielisiä, 10 ruotsinkielisiä ja 107 muunkielisiä. == Lähteet == Luokka:Viipurin kaupunginosat Luokka:Suomenlahti Luokka:Viipurin luonto
Amateur World Series 1940

Amateur World Series oli maajoukkueiden välinen baseball turnaus, myöhemmältä nimeltään World Cup, josta käytettiin myös nimitystä Baseballin maailmanmestaruuskilpailut. Vuonna 1940 kilpailu käytiin Kuubassa 14. - 25. syyskuuta välisenä aikana. Joukkueita turnaukseen osallistui seitsemän. Joukkueet kohtasivat toisensa kaksi kertaa. joukkue Ot. V H AVG 1\. 12 10 2 .833 8-5 1-2 11-1 3-1 6-0 10-4 2\. 12 9 3 .750 5-4 5-7 5-0 8-6 9-0 13-0 3\. 12 9 3 .750 2-3 0-1 4-0 2-0 3-2 4-2 4\. 12 5 7 .417 1-7 2-8 3-0 3-6 6-1 3-1 5\. Havaiji 12 5 7 .417 5-6 10-1 2-3 1-5 3-8 7-4 6\. 12 2 10 .167 2-6 0-4 1-9 5-6 4-7 4-3 7\. 12 2 10 .167 3-19 1-7 0-15 4-3 2-3 7-6 == Lähteet == * www.the- sports.org Luokka:Vuoden 1940 baseball Luokka:Kuuban baseball 1940
Wagner–Meerwein-toisiintuminen

Wagner–Meerwein-toisiintuminen on kemiallinen reaktio, jossa karbokationi toisiintuu hydridin, alkyyliryhmän ja aryyliryhmän 1,2-migraatiolla. Reaktion raportoi ensimmäisen kerran Georg Wagner vuonna 1899 ja mekanismin reaktiolle esitti Hans Meerwein vuonna 1914. Wagner–Meerwein-toisiintuminen on tärkeä reaktio erityisesti terpeenien biosynteeseissä ja kemiallisissa synteeseissä. ==Mekanismi== Ensimmäinen raportoitu Wagner–Meerwein-toisiintuminen oli isoborneolin toisiintuminen kamfeeniksi. Wagner–Meerwein-toisiintumisissa mekanismin ensimmäinen vaihe on karbokationin muodostuminen. Karbokationi muodostuu tyypillisesti eliminaatioreaktion tuloksena ja elimininoituvana lähtevänä ryhmänä voi olla esimerkiksi vesi, halogenidi-ioni tai diatsoniumsuolojen tapauksessa typpikaasu. Seuraavassa vaiheessa tapahtuu karbokationin toisiintuminen, jossa karbokationin positiivisen varauksen omaavaan hiileen nähden viereiseen hiileen sitoutunut protoni tai alkyyli- tai aryyliryhmä migratoituu ja tätä kutsutaan 1,2-siirtymäksi. Toisiintumisen tuloksena muodostuu stabiilimpi enemmän substituoitu karbokationi. Esimerkiksi primäärisestä karbokationista muodostuu toisiintumisen seurauksena sekundäärinen karbokationi ja sekundäärisestä karbokationista muodostuu tertiäärinen karbokationi. Reaktion viimeinen vaihe on muodostuvan karbokationin reagoiminen joko eliminaatiolla muodostaen alkeenin tai substituutioreaktiolla. Eliminaation tapauksessa muodostuva tuote noudattaa Zaitsevin sääntöä. : Wagner–Meerwein-toisiintuminen on tyypillinen reaktio terpeeneille esimerkiksi kamfenilolista muodostuu tällä reaktiolla santeenia ja bornyylikloridista kamfeenikloridia. Näitä toisiintumisia voi myös tapahtua useita peräkkäin, mikä havaitaan esimerkiksi eräiden steroidien reaktioissa. Wagner–Meerwein-toisiintuminen on myös käyttökelpoinen tapa valmistaa adamantaanijohdannaisia 10 hiiliatomia sisältävistä trisyklisistä hiilivedyistä. ==Lähteet== Luokka:Orgaaniset reaktiot
Jordanin matriisihajotelma

Jordanin matriisihajotelma on matriisihajotelma, joka voidaan laskea similaariselle neliömatriisille. Tämä hajotelma on seuraavaa muotoa: A=PJP^{-1}, missä A ja J ovat silmilaarisia ja P^{-1} on matriisin P käänteismatriisi. Matriisia J kutsutaan Jordanin perusmuodoksi. ==Lähteet== Luokka:Matriisihajotelmat
Jaakkiman kristillinen opisto

Jaakkiman kristillinen opisto on Ruokolahdella sijaitseva yksityinen, yhdistyspohjainen kansanopisto, jonka arvopohjana on kristillisyys. Jaakkiman kristillisen opiston koulutustarjontaan kuuluu erilaisia harrasteopintoja, täydennyskoulutusta, maahanmuuttajakoulutusta sekä ammatillista koulutusta. Opisto tarjoaa lisäksi kokous- ja juhlapalveluja. Vuoden 2016 alusta alkaen Jaakkiman kristillisen opiston toiminta yhdistyi osaksi Seurakuntaopistoa, joka ylläpiti kansanopistotoimintaa ja järjesti ammatillista koulutusta Ruokolahden lisäksi Järvenpäässä ja Pieksämäellä. Syksyllä 2021 Seurakuntaopisto vaihtoi nimekseen STEP-koulutus, ja myös Jaakkiman kristillisestä opistosta tuli yksi sen monista kampuksista. == Historia == * Opisto perustettiin Jaakkiman pitäjän sisällä olleeseen Lahdenpohjan kauppalaan vuonna 1929 * Talven 1940–1941 opisto vietti Heinolassa sotaa paossa * Vuonna 1945 alkoivat evakkovuodet Lemillä, väliaikaisissa tiloissa * Vuonna 1955 valmistui nykyaikainen opistorakennus Ruokolahdelle, Sipiniemeen * Asuntolarakennus valmistui vuonna 1980 * Opistoa laajennettiin vuonna 1998: Ruokolahti-sali, neljä luokkaa ja kokoushuone valmistuivat * Vuonna 2011 rehtori Helena Markkanen aloitti tehtävässään == Koulutustarjonta == Jaakkiman kristillisessä opistossa voi suorittaa seuraavia opintoja: === Ammatillinen === * Lapsi- ja perhetyön perustutkinto * Lasten ja nuorten erityisohjaajan ammattitutkinto * Koulunkäynnin ja aamu- ja iltapäivätoiminnan ohjauksen ammattitutkinto === Vapaa sivistystyö === * Maahanmuuttajakoulutus * Henkilökohtaisen avustajan koulutus * Lyhytkurssit === Kirkon täydennyskoulutus === * Täydennyskoulutusta lasten ja perheiden kanssa työskenteleville ammatillisen osaamisen päivittämiseksi ja kehittämiseksi * Osa kursseista suunnitellaan ja toteutetaan yhteistyössä Mikkelin hiippakunnan kanssa == Muut palvelut == * Kokous- ja juhlapalvelut ** Opistolla on kokous- ja juhlatiloja, esimerkiksi Ruokolahti-sali 300 henkilölle * Majoituspalvelut * Ruokailupalvelut == Lähteet == == Aiheesta muualla == *http://www.jaakkima.fi *http://www.jaakkima.fi/index.php?kirkon- taydennyskoulutus *http://jaakkimanblogi.blogspot.fi/ *https://www.facebook.com/jaakkimankristillinenopisto Luokka:Suomen kristilliset kansanopistot Luokka:Ruokolahti
Similaarinen matriisi

Similaarinen matriisi on matematiikan termi, jolla viitataan matriisien tietynlaiseen samankaltaisuuteen. Neliömatriisit A ja B ovat similaarisia, jos on olemassa kääntyvä ei-singulaarinen matriisi P siten, että P^{-1}AP=B. Sitä, että matriisi A on similaarinen matriisin B kanssa, merkitään A∼B. Matriisien similaarisuus on ekvivalenssirelaatio. ==Esimerkki== Olkoon matriisit A ja B: A=\begin{bmatrix} 1 & 2 \\\ 0 & -1\\\ \end{bmatrix} ja B=\begin{bmatrix} 1 & 0 \\\ -2 & -1 \\\ \end{bmatrix}. Tällöin matriisit A ja B ovat similaarisia, koska on olemassa kääntyvä matriisi P: P=\begin{bmatrix} 1 & -1 \\\ 1 & 1 \\\ \end{bmatrix}, jonka käänteismatriisi on P^{-1}=\frac{1}{2} \begin{bmatrix} 1 & 1 \\\ -1 & 1 \\\ \end{bmatrix}. Näille matriiseille pätee P^{-1}AP=B ja PBP^{-1}=A, eli matriisit A ja B ovat similaarisia. ==Lähteet== ==Kirjallisuutta== * * Luokka:Matriisit
Jali Valtonen

Jali Kalevi Valtonen (s. 14. maaliskuuta 1967 Turku) on aktiiviuransa päättänyt suomalainen kymmenottelija. Seuratasolla hän edusti vuoteen 1991 saakka Turun Pyrkivää, jonka jälkeen siirtyi edustamaan Turun Urheiluliittoa. Valtosen valmentajana toimi koko hänen uransa ajan Raimo Valme. Kalevan kisoista Valtonen saavutti kymmenottelun hopeaa vuonna 1989. Hallissa hän saavutti suomenmestaruuden kahdeksanottelussa vuonna 1988. Valtosen ennätys kymmenottelussa on syyskuussa 1991 oteltu 7122. Virallisissa kilpailuissa hän ei ole esiintynyt vuoden 1996 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1967 syntyneet Luokka:Elävät henkilöt
Zlatan Ibrahimbegović

Zlatan Ibrahimbegović (s. 18. maaliskuuta 1948) on uransa päättänyt koskimeloja. Ibrahimbegović edusti Jugoslaviaa vuoden 1972 kesäolympialaisissa Länsi-Saksan Münchenissä, jossa hän sijoittui K-1 -luokan koskipujottelussa sijalle 29. Ibrahimbegović on 172 senttimetriä pitkä ja painaa 71 kilogrammaahttp://www.sports-reference.com/olympics/athletes/ib/zlatan- ibrahimbegovic-1.html . Nykyisin Ibrahimbegović työskentelee Australian melontaliitossa.http://www.zoominfo.com/p/Zlatan-Ibrahimbegovic/835608956 == Lähteet == Luokka:Jugoslavialaiset koskimelojat Luokka:Vuonna 1948 syntyneet Luokka:Elävät henkilöt
Harri Nevalainen

Harri Matti Nevalainen (s. 21. tammikuuta 1969 Kaavi) on aktiiviuransa päättänyt suomalainen kymmenottelija. Seuratasolla hän edusti koko uransa ajan Kaavin Kaikua ja hänen valmentajanaan toimi Toivo Nevalainen. Kalevan kisoista Nevalainen saavutti kymmenottelussa kaksi pronssia vuosina 1987 ja 1989. Virallisissa kilpailuissa hän ei ole esiintynyt vuoden 1990 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1969 syntyneet Luokka:Elävät henkilöt
Tatsuta (1918)

Tatsuta () oli keisarillisen Japanin laivaston Tenryū-luokan kevyt risteilijä. == Valmistus == Alus tilattiin Sasebon laivastoarsenaalilta, missä köli laskettiin 24. heinäkuuta 1917. Alus laskettiin vesille 29. toukokuuta 1918 ja otettiin palvelukseen 13. maaliskuuta 1919.Whitley, M. J., s. 159 == Palvelus == Alus osallistui 10. toukokuuta 1938 Amoyn maihinnousuun osana vara-amiraali Koichi Shiozawan komentamaa 5. laivastoa, johon kuuluivat muun muassa 9. ja 10. risteilijäviirikkö, 5. hävittäjälaivue ja 1. lentotukialusviirikkö.Combined Fleet Alus upposi 13. maaliskuuta 1944 Yhdysvaltain laivaston sukellusveneen USS Sand Lancen torpedoimana. == Päälliköt == Aluksen päällikköinä olivat: *Ichimura Hisao 1. joulukuuta 1923 - 6. maaliskuuta 1924 *Niiyama Yoshiyuki 1. joulukuuta 1925 - 20. toukokuuta 1926 *Matsuki Masukichi 1. jouluuta 1931 - 1. joulukuuta 1932 *Hara Chuichi 1. marraskuuta 1934 - 15. marraskuuta 1935 *Yasushiro Sukeyoshi 15. marraskuuta 1935 - 1. kesäkuuta 1936 *Takayanagi Gihachi 1. huhtikuuta - 1. joulukuuta 1937 *Yamaguchi Jihei 1. joulukuuta 1937 - 20. elokuuta 1938 *Ito Yasunoshin 20. elokuuta 1938 - 27. toukokuuta 1939 *Baba Yoshifumi 20. elokuuta 1941 - ==Lähteet== * * * === Viitteet === Luokka:Filippiinienmeren hylyt Luokka:Tenryū-luokan risteilijät Luokka:Japanilaiset toisen maailmansodan risteilijät
Charlie Austin

Charles ”Charlie” Austin (s. 5. heinäkuuta 1989 Hungerford) on englantilainen jalkapalloilija, joka edustaa Valioliigassa pelaavaa Southamptonia. Oikeajalkainen Austin on pelipaikaltaan hyökkääjä. == Seurajoukkueura == Nuorena Austin edusti Reading FC:tä. Vuodet 2006–2007 hän pelasi alasarjojen Kintbury Rangersissa, kunnes vuonna 2007 hän siirtyi kotikaupunkinsa Hungerford Towniin. Hungerfordissakin Austin pelasi vain kauden, ennen kuin uudeksi seuraksi tuli Poole Town, niin ikään alasarjajoukkue. Poolessa yhden kauden aikana pelatuissa 42 ottelussa Austin onnistui maalinteossa peräti 48 kertaa ja siirtyikin syksyllä 2009 ensimmäistä kertaa urallaan Football Leagueen, Ykkösliigaseura Swindon Townin riveihin. Swindonissa Austin pelasi kaksi kautta tehden 54 ottelussa 31 maalia. Vuonna 2011 osoitteeksi tuli Mestaruussarjaseura Burnley FC, jossa hän sijoittui kaudella 2011-12 maalipörssissä viidenneksi ja seuraavana vuonna kolmanneksi. Kesällä 2013 hänen oli tarkoitus siirtyä Valioliigaseura Hull Cityyn, mutta kauppa kaatui lääkärintarkastuksessa. Sen sijaan Austin siirtyikin Mestaruussarjassa niin ikään pelanneeseen Queens Park Rangersiin. Seura nousi kauden 2013-14 jälkeen Valioliigaan nousukarsintojen kautta. Avausmaalinsa Valioliigassa Austin teki elokuussa 2014 Sunderland AFC:tä vastaan. Austin onnistui ensimmäisellä valioliigakaudellaan erittäin hyvin tehden 35 pelaamassaan ottelussa 18 maalia, vaikka Queens Park Rangers putosikin Mestaruussarjaan. Austin siirtyi takaisin Valioliigaan 2016 tammikuussa. Austin teki Southamptonin kanssa neljän ja puolen vuoden mittaisen sopimuksen == Lähteet == * * http://www.national-football-teams.com/club/723/2010_1/Swindon_Town.html Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Charles Austin (täsmennyssivu)

Charles Austin on seuraavien tunnettujen henkilöiden nimi: *Charles Austin (s. 1967), yhdysvaltalainen korkeushyppääjä, olympiavoittaja ja maailmanmestari *Charles "Charlie" Austin (s. 1989), englantilainen jalkapalloilija
Kaavin Kaiku

Kaavin Kaiku on Pohjois-Savossa Kaavin kunnassa toimiva urheilun yleisseura. Seuran perustamiskokous pidettiin 6. joulukuuta 1936. Alkuaikoinaan seuran toimintaan kuuluivat hiihto, yleisurheilu sekä pesäpallo ja seuran harjoituksia järjestettiin yhteistyössä suojeluskunnan kanssa. Seuran toiminta oli katkonaista sotavuosien 1939-1940 ja 1942-1944 aikana, mutta jatkui näiden jälkeen normaaliin tapaan. Vuonna 1957 Kaaville rakennettiin ensimmäinen urheilukenttä ja vuonna 1965 Kaiku osti itselleen paikallisen nuorisoseurantalon, jonka nimi muutettiin samassa yhteydessä Iloharjuksi. Seuran lajivalikoima muokkautui vuosien saatossa siten, että vuonna 1962 mukaan tulivat lentopallo, jääkiekko ja suunnistus sekä 1990-luvulla kilpatanssi, salibandy ja naisten jalkapallo.Historia Nykyisin seuran lajivalikoimaan kuuluvat yleisurheilu, jalkapallo, sulkapallo, lentopallo, salibandy, jääkiekko sekä hiihto. Joukkuelajeissa seuran parhaita saavutuksia on naisten lentopallojoukkueen menestyminen Mestaruussarjassa. Yksilölajien urheilijoista seuran suurimpia tähtiä ovat olleet hiihtosuunnistaja Hannu Koponen sekä keihäänheittäjä Harri Hakkarainen. == Lähteet == == Aiheesta muualla == *Seuran kotisivut Luokka:Suomalaiset urheilun yleisseurat Luokka:Kaavi Luokka:Vuonna 1936 perustetut urheiluseurat
Eriksen

Eriksen on muun muassa seuraavien henkilöiden sukunimi: * Aage Eriksen (1917–1998), norjalainen kreikkalais-roomalaisen tyylin painija * Alfred Eriksen (1864–1934), norjalainen pappi, poliitikko ja toimittaja * Andreas Bjelland Eriksen (s. 1992), norjalainen poliitikko * Ann-Cathrin Eriksen (s. 1971), norjalainen käsipalloilija * Birger Eriksen (1875–1958), norjalainen eversti * Christian Eriksen (s. 1992), tanskalainen jalkapalloilija * Edvard Eriksen (1876–1959), tanskalainen kuvanveistäjä * Erik Eriksen (1902–1972), tanskalainen poliitikko, Tanskan pääministeri 1950–1953 * Erling Eriksen (1919–1976), norjalainen harmonikkataiteilija * Heidi Eriksen (s. 1972), suomalainen lääkäri ja saamelaiskäräjien jäsen * Inge Eriksen (1935–2015), tanskalainen kirjailija * Ingvald Eriksen (1884–1961), tanskalainen voimistelija * Ivar Eriksen (s. 1942), norjalainen pikaluistelija * Lars-Erik Eriksen (s. 1954), norjalainen maastohiihtäjä * Niklas Jensen-Eriksen (s. 1974), suomalainen yrityshistorian professori * Nils Eriksen (1911–1975), norjalainen jalkapalloilija * Odd Eriksen (1955–2023), norjalainen työväenpuolueen poliitikko ja ministeri * Rosa Eriksen (s. 1990), tanskalainen poliitikko * Stein Eriksen (1927–2015), norjalainen alppihiihtäjä ja olympiavoittaja * Synnøve Eriksen (s. 1963), norjalainen kirjailija * Torstein Eriksen (s. 1990), norjalainen kartanlukija. == Kuvitteellisia henkilöitä == * Marshall Eriksen, hahmo televisiosarjassa Ensisilmäyksellä ==Katso myös== * Erichsen
Jukka Tuomela

Jukka Tuomela on Itä-Suomen yliopiston matematiikan professori. Hänen tutkimuskohteenaan ovat ylimääräytyvät differentiaaliyhtälöt. Hän on valmistunut maisteriksi matematiikan alalta Helsingin yliopistosta vuonna 1986. Tohtorintutkinnon hän suoritti Université Paris 7-yliopistosta vuonna 1992. Tuomela toimi tutkijana ja opettajana Teknillisessä korkeakoulussa vuosina 1992-1998. Tämän jälkeen hän siirtyi vuonna 1999 professoriksi Joensuun yliopistoon. ==Lähteet== Luokka:Itä-Suomen yliopiston professorit Luokka:Joensuun yliopiston professorit Luokka:Suomalaiset professorit Luokka:Suomalaiset matemaatikot Luokka:Syntymävuosi puuttuu Luokka:Elävät henkilöt
Hobro IK

Hobro Idræts Klub on toukokuussa 1913 perustettu tanskalainen jalkapalloseura Hobron kaupungista, Pohjois-Jyllannin alueelta. Seura pelasi kaudella 2022-23 Tanskan 1. divisioonassa. Hobro IK pelaa ottelunsa noin 7 500 katsojaa vievällä DS Arenalla. == Lähteet == * * http://www.national-football- teams.com/club/16839/2014_1/Hobro_Ik.html Luokka:Tanskalaiset jalkapalloseurat Luokka:Mariagerfjordin kunta
Kaisa Moilanen

Kaisa Moilanen (s. 9. huhtikuuta 1967) on aktiiviuransa päättänyt suomalainen pikajuoksija. Seuratasolla hän edusti koko uransa ajan Kemijärven Urheilijoita ja hänen valmentajanaan toimi Esa Hyvönen. Kalevan kisoista Moilanen saavutti hopeaa 100 metrin juoksussa vuonna 1989. Lisäksi hän voitti sisäratojen SM- kisoista kultaa 60 metrin juoksussa vuonna 1986. Virallisissa kilpailuissa hän ei ole esiintynyt vuoden 1991 jälkeen. == Lähteet == Luokka:Suomalaiset pikajuoksijat Luokka:Vuonna 1967 syntyneet Luokka:Elävät henkilöt
Stenocereus

Stenocereus on kaktuskasvisuku. Tieteellisen nimen taustalla on kreikankielinen kapeaa tarkoittava adjektiivi, millä viitataan po. kaktusten suhteellisen kapeisiin uraväleihin. Kasvit kukkivat yöllä ja seuraavan päivän ainakin keskipäivään asti.Anderson 2001:641 == Tuntomerkit == Stenocereus- kaktukset ovat kookkaita puumaisia tai pensastavia, toisinaan maassa suikertavia, ja muodostavat tiheikköjä. Varret ovat tukevia, liereitä ja vihreitä. Niissä on paljon pitkittäisuurteita, joiden reunoilla voi olla kyhmyjä. Areolit ovat villakarvaisia ja niissä olevat piikit tavallisesti kovia. Kukat ovat suppilomaisia tai kellomaisia, ja kehälehdet ovat lyhyet. Pohjuksessa on areoleita, jotka tavallisesti ovat piikkisiä. Hedelmä on pallomainen tai munamainen, enemmän tai vähemmän mehevä; sen piikit ja kehälehden jäänteet karisevat hedelmän kypsyessä. Siemenet ovat kookkaita, kiiltävän mustia ja tavallisesti sileitä. == Levinneisyys == Suku kasvaa kuivilla alueilla Yhdysvaltojen lounaisosassa, Meksikossa, Keski-Amerikassa, Karibian alueella, Venezuelassa ja Kolumbiassa. == Lajit == Stenocereus-lajeja tunnetaan 23. *Stenocereus alamosensis *Stenocereus aragonii *Stenocereus beneckei *Stenocereus chacalapensis *Stenocereus chrysocarpus *Stenocereus eichlamii *Stenocereus eruca *Stenocereus fimbriatus *Stenocereus fricii *Stenocereus griseus *Stenocereus gummosus *Stenocereus kerberi *Stenocereus laevigatus *Stenocereus martinezii *Stenocereus montanus *Stenocereus pruinosus *Stenocereus queretaroensis *Stenocereus quevedonis *Stenocerus standleyi *Stenocereus stellatus *Stenocereus thurberi *Stenocereus treleasei *Stenocereus yunckeri == Lähteet == Anderson, E. F. 2001: The Cactus Family. - Timber press. Portland, Oregon. ISBN 0-88192-498-9 === Viitteet === Luokka: Kaktuskasvit
Scott Sabourin

Scott Sabourin (s. 30. heinäkuuta 1992) on kanadalainen jääkiekkoilija, joka pelaa NHL-seura San Jose Sharksin organisaatiossa. Sabourin pelasi neljä kautta (2009–2013) OHL-joukkue Oshawa Generalsissa tehden 46 maalia ja 80 pistettä 166 pelissä. Hän istui 330 minuuttia jäähyllä. 10\. huhtikuuta 2013 Manchester Monarchs kiinnitti Sabourinin kahden vuoden sopimuksella AHL:ään, jossa hänen ammattilaiskautensa alkoi hänen pelatessaan viisi runkosarja- ja kolme pudotuspeliottelua. 7. lokakuuta 2013 vakuuttavasti kautta edeltävällä harjoitusleirillä esiintynyt Sabourin sai kolmen vuoden tulokassopimuksen Los Angeles Kingsiin. Hän kuitenkin pelasi kauden 2013–2014 AHL:ssä Monarchsissa. Heinäkuussa 2023 Sabourin teki vapaana agenttina San Jose Sharksin kanssa kaksivuotisen ja yhteensä 1,55 miljoonan dollarin arvoisen sopimuksen. https://www.nhl.com/sharks/news/sharks-sign-forward-scott-sabourin-345161534 == Lähteet == ` Luokka:Kanadalaiset jääkiekkoilijat Luokka:San Jose Sharksin pelaajat Luokka:Vuonna 1992 syntyneet Luokka:Elävät henkilöt
Tiina-Maija Leppälampi

Tiina-Maija Leppälampi (o.s. Latvala, s. 10. heinäkuuta 1960) on aktiiviuransa päättänyt suomalainen kestävyysjuoksija. Seuratasolla hän edusti vuoteen 1994 saakka Ähtärin Urheilijoita, jonka jälkeen hänen seurakseen vaihtui Saarijärven Pullistus. Hänen valmentajanaan toimi koko hänen uransa ajan Osmo Siven. Kalevan kisoista Leppälampi saavutti pronssia 10 000 metrin juoksusta vuonna 1989. Ulkoradoilta hän saavutti lisäksi SM-pronssia tiejuoksusta 15 kilometrin matkalta. Sisäratojen SM-kilpailuista Leppälampi voitti pronssia 3 000 metrin juoksussa vuonna 1991. Virallisissa kilpailuissa hän ei ole esiintynyt vuoden 1995 jälkeen. == Lähteet == Luokka:Suomalaiset kestävyysjuoksijat Luokka:Vuonna 1960 syntyneet Luokka:Elävät henkilöt
Irma Virtanen

Irma Virtanen (s. 25. toukokuuta 1951) on aktiiviuransa päättänyt suomalainen kestävyysjuoksija. Seuratasolla hän edusti koko uransa ajan Jyväskylän Kenttäurheilijoita ja hänen valmentajanaan toimi Ilkka Väänänen. Ulkoratojen SM-kisoista Virtanen saavutti maratonilta kaksi hopeaa vuosina 1988 ja 1989. Virallisissa kilpailuissa hän ei ole esiintynyt vuoden 1991 jälkeen. == Lähteet == Luokka:Suomalaiset kestävyysjuoksijat Luokka:Vuonna 1951 syntyneet Luokka:Elävät henkilöt
Mike Lee (jääkiekkoilija)

Michael Lee (s. 5. lokakuuta 1990) on yhdysvaltalainen jääkiekkoilija, joka pelaa ECHL-joukkue Gwinnett Gladiatorsissa. Hän on Phoenix Coyotesin kolmannen kierroksen varaus vuodelta 2009. == Ura == Ennen St. Cloud Staten yliopistoon siirtymistä Lee oli USHL-joukkue Fargo Forcen maalivahti. Lee johti joukkueen USHL:n finaaleihin. Lee oli ensimmäinen yhdysvaltalainen maalivahti, joka varattiin vuoden 2009 varaustilaisuudessa. Lee oli mukana voittamassa junioreiden maailmanmestaruuden vuoden 2010 nuorten maailmanmestaruuskilpailuissa. Lee aloitti finaalipelin joukkueen maalilla, mutta Jack Campbell tuli hänen tilalleen ottelun toisessa erässä. Arizonan kaupattua kakkosmaalivahtinsa Devan Dubnykin Minnesota Wildiin, Lee nousi NHL- kokoonpanoon Mike Smithin varamaalivahdiksi. Kyseessä oli hänen ensimmäinen nostonsa NHL:ään. Hänet lähetettiin pian farmiin ja Mike McKenna nostettiin tilalle. Luokka:Yhdysvaltalaiset jääkiekkomaalivahdit Luokka:Arizona Coyotesin varaamat pelaajat Luokka:Vuonna 1990 syntyneet Luokka:Elävät henkilöt
Sirpa Kytölä

Sirpa Kytölä (s. 22. syyskuuta 1954) on aktiiviuransa päättänyt suomalainen kestävyysjuoksija. Seuratasolla hän edusti vuodesta 1990 lähtien Viipurin Urheilijoita. Hänen valmentajanaan toimi vuosien 1984-1989 ajan Matti Kartila, sen jälkeen hän on vastannut itse omasta valmennuksestaan. Kalevan kisoista Kytölä saavutti pronssia 10 000 metrin juoksussa vuonna 1987. Lisäksi hän saavutti ulkoratojen SM-kisoista pronssia tiejuoksussa 15 kilometrin matkalta vuonna 1988 sekä maratonilta kultaa vuonna 1987 sekä pronssia vuonna 1989. Kansainvälisissä kilpailuissa Kytölä edusti Suomea yhden kerran. Hän oli mukana Suomen joukkueessa tiejuoksun MM-kisoissa Monte Carlossa vuonna 1987. Tuolloin Kytölä osallistui 15 kilometrin kilpailuun ja oli lopputuloksissa sijalla 72. Yleisen sarjan kilpailuissa Kytölä ei ole esiintynyt vuoden 1991 jälkeen. Hän kuitenkin jatkoi kilpailemista vuoteen 2008 saakka veteraanien kilpailuissa. == Lähteet == Luokka:Suomalaiset kestävyysjuoksijat Luokka:Vuonna 1954 syntyneet Luokka:Elävät henkilöt
Kantele (täsmennyssivu)

Kantele tarkoittaa yleensä kannelta eli perinteistä suomalaista kielisoitinta. Se on myös seuraavien asioiden ja henkilöiden nimi: *Kantele, kylä Pukkilassa *Kantele Varainhankinta oy, Suomen Kansanterveysyhdistys ry:n omistama Contact Center -palveluyritys. *Kantele, Karjalan tasavallassa toimiva yhtye ;Suomalaisia henkilöitä *Anu Kantele-Häkkinen (usein Anu Kantele, s. 1962), lääkäri ja professori *Juhani Kantele (1934–1993), ydinfysiikan professori *Maiju Kantele (vuoteen 1906 Cantell, 1860–1948), opettaja, kirjailija, suomentaja ja järjestöaktiivi *Marko Kantele (s. 1968), dartsinpelaaja *Martti Ilmari Kantele (1895–1970), lääkäri, kunnallispoliitikko ja kaupunkineuvos *Olavi Kantele (1920–2012), arkkitehti *Signe Kantele (o.s. Heikinheimo, synt. Heikel, 1890–1970), kirjailija *Viktor Kantele (s. 1997), aitajuoksija *Väinö Kantele (1882–1956), lähetyssaarnaaja, Signe Kanteleen puoliso *Sirkka Vesa- Kantele (o.s. Vesa, 1928–2020), muotitaiteilija ja -toimittaja. Luokka:Luettelot henkilöistä sukunimen mukaan
Liam O’Brien (jääkiekkoilija)

Liam O’Brien (s. 29. heinäkuuta 1994) on kanadalainen jääkiekkoilija, joka pelaa NHL-seura Utah Hockey Clubissa. O’Brien pelasi junioriaikoinaan QMJHL- joukkueissa Rimouski Oceanic (2010–2012) ja Rouyn-Noranda Huskies (2012–2014). Häntä ei varattu NHL:n varaustilaisuudessa, mutta hänet kutsuttiin Washington Capitalsin harjoitusleirille vuonna 2014. Hän onnistui näytöillään lunastamaan joukkueesta kolmen vuoden tulokassopimuksen, joka julkaistiin 6. lokakuuta 2014. Hän teki NHL-debyyttinsä 9. lokakuuta Montreal Canadiensia vastaan. Hän tappeli ottelussa Canadiensin Brandon Prustia vastaan. O’Brien teki kesäkuussa 2019 yksivuotisen ja kaksisuuntaisen jatkosopimuksen Capitalsin kanssa. Hän pelasi koko kauden 2019–2020 AHL:ssä. Kaudeksi 2020–2021 hän teki sopimuksen AHL-joukkue Colorado Eaglesin kanssa. Maaliskuussa 2021 O’Brien teki sopimuksen Eaglesin NHL-joukkue Colorado Avalanchen kanssa. Heinäkuussa 2021 O’Brien teki Arizona Coyotesin kanssa yksivuotisen sopimuksen, jota jatkettiin kahdella vuodella maaliskuussa 2022. Kesäkuussa 2024 O'Brien solmi Arizonasta Utahiin muuttaneen Utah Hockey Clubin kanssa kolmivuotisen ja yhteensä kolmen miljoonan dollarin arvoisen jatkosopimuksen. == Lähteet == ==Aiheesta muualla== * Luokka:Kanadalaiset jääkiekkoilijat Luokka:Utah Hockey Clubin pelaajat Luokka:Vuonna 1994 syntyneet Luokka:Elävät henkilöt
Sjogerstadin kirkko

thumb|250px|Kirkon sisätiloja|alt=|vasen Sjogerstadin kirkko () on Ruotsissa Skövden kunnassa sijaitseva kirkkorakennus. Se edustaa uusgoottilaista tyyliä ja on vihitty käyttöön vuonna 1866.Skövde: Sjogerstads Kyrka Viitattu 29.10.2014. Kirkko on Skultorpin seurakunnan käytössä.Svenska kyrkan: Skultorps församling Viitattu 29.10.2014. Hautausmaalle on haudattu hovisaarnaaja ja virsirunoilija Paul Nilsson. == Lähteet == == Aiheesta muualla == * Bebyggelseregistret Luokka:Skövden kunta Luokka:Länsi-Götanmaan läänin kirkot Luokka:Ruotsin kivikirkot Luokka:Kirkot Skaran hiippakunnassa
Häggumin kirkko

Häggumin kirkko () on Ruotsissa Skövden kunnassa sijaitseva kirkkorakennus. Kirkko on rakennettu vuonna 1864.Skövde: Häggums kyrka Viitattu 29.10.2014. Sitä on vuosien varrella muutettu paljon ja vuonna 1998 tehdyssä remontissa palautettiin alkuperäinen ulkoasu. Tämä on yksi ensimmäisistä kirkoista, joka on saanut takaisin uusklassisen sisustuksensa kokonaisuudessaan. Kirkko on Skultorpin seurakunnan käytössä.Svenska kyrkan: Skultorps församling Viitattu 29.10.2014. Hautausmaan muuriin yhdistettynä on pitäjän vanhin talo, vuodelta 1790 peräisin oleva pitäjänmakasiini. == Lähteet == == Aiheesta muualla == Luokka:Skövden kunta Luokka:Länsi-Götanmaan läänin kirkot Luokka:Ruotsin kivikirkot Luokka:Kirkot Skaran hiippakunnassa
Kanembu

Kanembu on Tšadissa asuvien kanembujen puhuma saharalainen kieli. Sitä puhui vuonna 2006 äidinkielenään ihmistä. Kanembu on läheistä sukua kanurille ja se luokitellaan kanuri-kielten alaryhmään länsisaharalaisten kielten haarassa. == Lähteet == Luokka:Saharalaiset kielet Luokka:Tšadin kielet
Chris Brown (jääkiekkoilija)

Christopher James Brown (3. helmikuuta 1991) on yhdysvaltalainen jääkiekkoilija, joka pelaa Itävallan monikansallisen ICE Hockey Leaguen- unkarilaisjoukkue Fehérvár AV19:ssä. Hän on Phoenix Coyotesin toisen kierroksen varaus vuodelta 2009. == Ura == Brown kaupattiin kauden 2013–2014 vaihtojen takarajapäivänä Coyotesista Rostislav Kleslan ja vuoden 2015 varaustilaisuuden neljännen varausvuoron kanssa Washington Capitalsiin, joka antoi tilalle Martin Eratin ja John Mitchellin. Brown teki ensimmäisen maalinsa NHL:ssä 22. maaliskuuta 2014 San Jose Sharksia vastaan. == Lähteet == * Luokka:Yhdysvaltalaiset jääkiekkoilijat Luokka:Arizona Coyotesin varaamat pelaajat Luokka:Vuonna 1991 syntyneet Luokka:Elävät henkilöt
Hans Globke

Hans Globke (10. syyskuuta 1898 Düsseldorf – 13. helmikuuta 1973 Bad Godesberg) oli saksalainen virkamies ja poliitikko. Valmistuttuaan lakimieheksi Globke työskenteli Aachenin poliisilaitoksella. Hän toimi vuodesta 1929 Natsi-Saksan sisäasiainministeriössä eri tehtävissä, viimeksi ministerineuvoksena 1938–1945. Hänen on katsottu olleen osittain vastuussa niin sanotuista Nürnbergin rotulaeista, joilla ei-arjalaisilta riistettiin kansalaisoikeudet.Iloniemi, Jaakko: ”Globke, Hans (1898)”, teoksessa Globken sanotaan ehdottaneen, että kaikkien Saksan juutalaisten on otettava etunimekseen Sara tai Israel. Sodan jälkeen Globke toimi Aachenin kunnallishallinnon johtotehtävissä. Vuodesta 1949 Globke palveli Saksan liittotasavallan liittokanslerinvirastossa, vuodesta 1953 valtiosihteerinä ja yhtenä liittokansleri Konrad Adenauerin lähimmistä työtovereista. Itä-Saksan korkein oikeus tuomitsi Globken vuonna 1963 elinkautiseen vankeuteen poissaolevana.East Berlin Court Sentences Globke to Life Term in Absentia, jta.org 25.6.1963. Viitattu 29.10.2014. Globke itse jäi samana vuonna eläkkeelle ja kuoli kymmentä vuotta myöhemmin. == Lähteet == == Aiheesta muualla == Luokka:Natsi-Saksan virkamiehet Luokka:Saksalaiset virkamiehet Luokka:Saksalaiset poliitikot Luokka:Vuonna 1898 syntyneet Luokka:Vuonna 1973 kuolleet
Hagelbergin kirkko

Hagelbergin kirkko () on Ruotsissa Skövden kunnassa sijaitseva kirkkorakennus. Kirkon läntinen osa on ehkä 1100-luvulta, mutta nykyinen ulkonäkö on syntynyt vuonna 1730 tehdyssä uudelleenrakentamisessa.Skövde: Sjogerstads Kyrka Viitattu 29.10.2014. Kirkko on Skultorpin seurakunnan käytössä.Svenska kyrkan: Skultorps församling Viitattu 29.10.2014. Kirkko ja kellotapuli ovat yksinään kukkulalla, jonka ympäriltä kaikki asutus on kadonnut jo kauan sitten. == Lähteet == == Aiheesta muualla == Luokka:Skövden kunta Luokka:Länsi-Götanmaan läänin kirkot Luokka:Ruotsin kivikirkot Luokka:Kirkot Skaran hiippakunnassa
Daza

Daza eli dazaga on Tšadissa ja Nigerissä asuvien dazojen puhuma saharalainen kieli. Sitä puhuu Tšadissa vuoden 2006 väestönlaskennan mukaan äidinkielenään ihmistä. Nigerissä dazan puhujia oli SIL Internationalin mukaan vuonna 2007. Dazan läheinen sukukieli on teda. == Lähteet == Luokka:Saharalaiset kielet Luokka:Tšadin kielet Luokka:Nigerin kielet
Stephanocereus

Stephanocereus on kaksilajinen kaktuskasvisuku. Tieteellisen nimen alkuosa on kreikankielen kruunua tai seppelettä merkitsevä sana, jolla viitataan varren kärjessä sijaitsevaan kruunumaiseen kefalioon eli erilaistuneeseen verson osaan, johon kukat kehittyvät. Suku on läheinen suvulle Pilosocereus, josta se eroaa vähähaaraisen tai haarattoman vertensa ja sitä peittävien tiheän ja valkoisen karvoituksen ja piikkien osalta.Anderson 2001:649 == Tuntomerkit == Stephanocereus-lajit ovat tavallisesti haarattomia ja pylväsmäisiä, toisinaan puumaisia, ja kasvavat 1-5 m korkeiksi. Aluksi varsi on pallomainen tai munamainen, mutta pitenee pylväsmiseksi tai pullomaiseksi kapeine kauloineen. Matalia uurteita varressa on 12-20, ja areoleissa on runsaasti valkoista villakarvaa, jonka alle varsi jää näkymättömiin. Keskipiikkejä on yhdestä neljään, ja ne ovat valkoisia tai kullanvärisiä, kolme tai neljä cm pitkiä. Keltaisia tai valkoisia säteittäispiikkejä on 15-20, ja niiden pituus vaihtelee 0,5 - 1,5 cm:n välillä. Kefaliot ovat varren kärjessä tai rengasmaisesti vuorotellen kasvullisten varren vyöhykkeiden kanssa, ja niissä on tiheässä sukasia, valkoista huopakarvaa ja pidempiä karvoja. Kukat ovat putkimaisia tai suppilomaisia, kehälehdet ovat valkoisia tai toisinaan hieman vaaleanpunertavia. Kukkapohjuksessa on muutamia pieniä suomuja siellä täällä, ja sen areoleissa ovat kaljuja tai vähäkarvaisia. Kehälehdet ovat lyhyitä ja harittavia. Munamainen tai soikea hedelmä on sininen tai purppuran sävyinen vihreä, paljaspintainen ja avautumaton. Hedelmävaiheessa kehälehdet tummenevat mustiksi. Siemenet ovat isoja, munan tai päärynän muotoisia, mustia ja kyhmyisiä.Anderson 2001:641 == Levinneisyys == Suku kasvaa Brasiliassa, Bahian osavaltion alueella. == Lajit == Suvussa on kaksi lajia: Stephanocereus leucostele ja S. luetzelburgii. == Lähteet == * Anderson, E. F. 2001: The Cactus Family. - Timber Press. Portland, Oregon. ISBN 0-88192-498-9 === Viitteet === Luokka: Kaktuskasvit
Teda

Teda eli tedaga on Tšadissa, Nigerissä ja Nigeriassa asuvien tedojen puhuma saharalainen kieli. Sitä puhuu Tšadissa vuoden 1993 väestönlaskennan mukaan äidinkielenään ihmistä. Nigerissä tedan puhujia oli SIL Internationalin mukaan vuonna 1998. Tedan läheinen sukukieli on daza. == Lähteet == Luokka:Saharalaiset kielet Luokka:Tšadin kielet Luokka:Nigerin kielet Luokka:Nigerian kielet
Andrew Ebbett

Andrew Ebbett (s. 2. tammikuuta 1983) on kanadalainen jääkiekkoilija. == Ura == Varaamaton Ebbett pelasi CCHA:ssa Michiganin yliopistossa. Oltuaan viimeisenä vuotena joukkueen kapteeni, Ebbett teki varaamattomana pelaajana Ottawa Senatorsin kanssa tulokassopimuksen 17. heinäkuuta 2006. Ebbett teki ammattilaisdebyyttinsä kaudella 2006–2007 Ottawan AHL:ssä pelaavassa yhteistyöseura Binghamton Senatorsissa. 16\. toukokuuta 2007 Ebbett siirtyi Anaheim Ducksiin, jossa hän pelasi myös suurimman osan kaudesta AHL:ssä Portland Piratesissa, mutta pääsi tekemään NHL-debyyttinsä kaudella 2007–2008 pelatessaan kolme ottelua Anaheimin paidassa. Kesäkuun 11. päivänä 2008 Ebbett teki kahden vuoden jatkosopimuksen Anaheimin kanssa. Kauden 2008–2009 Ebbett aloitti AHL:ssä Iowa Chopsissa, josta hänet nostettiin 28 pelin jälkeen NHL:ään. Hän teki ensimmäisen NHL-maalinsa syntymäpäivänään 2. tammikuuta 2009 Philadelphia Flyersia vastaan. Hän teki Ducksissa 32 pistettä 48 ottelussaan. Hän oli mukana auttamassa Ducksia toiselle kierrokselle pudotuspeleissä tehdessään 19. huhtikuuta 2009 maalin San Jose Sharksia vastaan. Ebbett pelasi kaudella 2009–2010 kaksi peliä Anaheimissa ennen kuin hänet asetettiin waiver -listalle, josta Chicago Blackhawks poimi hänet 17. lokakuuta 2009. Kymmenen Chicagossa pelatun pelin jälkeen hänet waiver- listattiin uudelleen ja tällä kertaa Minnesota Wild sai hänet 21. marraskuuta 2009 itselleen. Hän teki ensimmäisessä ottelussaan Minnesotassa 25. marraskuuta 2009 maalin Boston Bruinsia vastaan. Ebbett pelasi loppukauden Minnesotassa, jossa teki 49 pelissä kahdeksan maalia ja 14 pistettä. 2\. heinäkuuta 2010 Ebbett siirtyi NHL-uransa neljänteen joukkueeseen, kun teki vapaana agenttina yhden vuoden sopimuksen Phoenix Coyotesin kanssa. 1\. heinäkuuta 2011 Ebbett siirtyi Vancouver Canucksiin yksivuotisella sopimuksella. 2\. heinäkuuta 2012 Ebbett teki yhden vuoden kaksisuuntaisen jatkosopimuksen Canucksin kanssa. 5\. heinäkuuta 2013 Ebbett siirtyi yhden vuoden mittaisella kaksisuuntaisella sopimuksella Pittsburgh Penguinsiin, joka maksoi hänelle 550 000 dollaria, mikäli hän pelaisi NHL:ssä. Luokka:Vuonna 1983 syntyneet Luokka:Elävät henkilöt Luokka:Kanadalaiset jääkiekkoilijat
Zaghawa

Zaghawa on Tšadin itäosassa ja Sudanin länsiosassa asuvan zaghawa-kansan puhuma saharalainen kieli. Sitä puhuu Tšadissa vuoden 2006 väestönlaskennan mukaan äidinkielenään ihmistä. Sudanissa asui vuonna 2000 SIL Internationalin mukaan zaghawan puhujaa. Zaghawa on saharalaisten kielten itäisen haaran ainoa elävä kieli. Sen kuollutta sukulaiskieltä bertiä puhuttiin Darfurissa Sudanin länsiosassa. == Lähteet == * === Viitteet === Luokka:Saharalaiset kielet Luokka:Tšadin kielet Luokka:Sudanin kielet
Äikäkaktus

Äikäkaktus (Stetsonia coryne) on kaktuskasvien heimoon kuuluva laji ja ainoa suvussaan. == Ulkonäkö ja koko == Äikäkaktus on massiivinen, puumainen ja viidestä kahdeksaan metrin korkuiseksi kasvava kaktus, joka kasvattaa paksun rungon ja paljon pystyjä tai hieman kaarevia haaroja. Varret ovat sinivihreitä, kahdeksan- tai yhdeksänuurteisia ja tavallisesti nivelettömiä. Suorat piikit ovat aluksi keltaisia, myöhemmin mustuvia, jäykkiä ja kovia. Piikkiryhmän keskellä on yksi, jopa viiden sentin mittainen keskuspiikki, ja sen ympärillä seitsemästä yhdeksään sivuille suuntautuvaa, enintään kolmen sentin mittaista säteittäispiikkiä. Kasvi avaa kukkansa yöllä ja ne jäävät usein avoimiksi seuraavan päivän ajaksi. Suppilomaisissa kukissa on valkoiset kehälehdet ja suomuinen, pitkän torven muodostava pohjus. Munanmuotoinen hedelmä on vihreä tai punertava, suomujen peittämä ja kehälehdetön.Anderson 2001: 650. == Levinneisyys == Äikäkaktus on kotoisin Argentiinan, Bolivian ja Paraguayn kuivilta ylängöiltä. == Käyttö == Äikäkaktuksen hedelmiä syödään, ja kasvia kasvatetaan aitana. Suomessa äikäkaktusta on silloin tällöin myynnissä huonekasviksi. == Lähteet == * Anderson, E. F. 2001: The Cactus Family. Timber Press. Portland, Oregon. ISBN 0-88192-498-9. * Finto: Kassu – Kasvien suomenkieliset nimet: Stetsonia coryne === Viitteet === Luokka:Kaktuskasvit
Alfons Gorbach

Alfons Gorbach (2. syyskuuta 1898 Imst – 31. heinäkuuta 1972 Graz) oli itävaltalainen poliitikko ja lakimies, joka toimi Itävallan liittokanslerina vuosina 1961–1964. Gorbachin poliittinen ura alkoi kunnallispolitiikasta. Vuonna 1934 hänestä tuli katolisten ja kristillisdemokraattien muodostaman natsienvastaisen Heimwehr-ryhmittymän Steiermarkin-osaston johtaja. Vuonna 1938 alkaneen Itävallan natsimiehityksen ensi vaiheissa Gorbach pidätettiin ja joutui koko sodan ajaksi keskitysleirille, ensin Dachauhun ja vuodesta 1944 sodan loppuun Flossenbürgiin.Iloniemi, Jaakko: ”Gorbach, Alfons (1898)”, teoksessa Sodan päätyttyä Gorbach palasi politiikkaan Itävallan kansanpuolueen edustajana, ja hänestä tuli pian maan parlamentin jäsen ja kolmas puhemies. Vuonna 1960 hänestä tuli kansanpuolueen puheenjohtaja ja vuonna 1961 liittokansleri. Virkakauden päätyttyä 1964 Gorbach palasi kansallisneuvoston eli Itävallan parlamentin alahuoneen jäseneksi vuoteen 1970 asti. ==Lähteet== ==Aiheesta muualla== * Gorbachista Itävallan parlamentin sivustolla (saksaksi) Luokka:Itävallan liittokanslerit Luokka:Vuonna 1898 syntyneet Luokka:Vuonna 1972 kuolleet
Primorska

Slovenian perinteinen aluejako 1 Primorska; Kranjska: 2a Gorenjska 2b Notranjska, 2c Dolenjska 3 Koroška; 4 Štajerska; 5 Prekmurje Primorska (, , ) eli Rannikkomaa on yksi viidestä Slovenian perinteisestä alueesta. Alueen nimi pohjautuu muinaiseen Itävallan Rannikkomaahan () joka oli osa Habsburgien valtakuntaa. Primorska oli osa Itävallan Rannikkomaata. Primorskan alueella on monia suosittuja turistikohteita: Soča-joki, Goriška Brdan viinialueet, karstimaa ja -luolat sekä Unescon maailmanperintökohde Škocjanin luolat. == Lähteet == Luokka:Slovenian perinteinen aluejako